Cesária Évora

Cesária Évora GCIH (27 Agosti 1941 – 17 Desemba 2011) alikuwa mwimbaji mashuhuri kutoka Cabo Verde, anayejulikana zaidi kwa kuimba morna, aina ya muziki wa jadi wa Cape Verde, kwa kutumia Krioli ya Cape Verde, lugha yake ya asili. Nyimbo zake mara nyingi zilijikita katika mada za mapenzi, kumbukumbu za nyumbani, huzuni ya kutamani nyumbani (nostalgia), pamoja na historia na maisha ya watu wa Cape Verde. Alifahamika pia kwa kutumbuiza bila viatu, na kwa tabia yake ya kuvuta sigara na kunywa kinywaji jukwaani wakati wa mapumziko ya onesho. Muziki wake ulipata tuzo na heshima nyingi, ikiwemo Tuzo ya Grammy mwaka 2004, na uliwaathiri wasanii wengi wa diaspora ya Cape Verde pamoja na mwimbaji maarufu wa pop kutoka Marekani, Madonna. Évora pia alijulikana kwa majina ya Cize, Diva wa Miguu Mitupu (The Barefoot Diva), na Malkia wa Morna.

Akiwa amekulia katika umasikini, Évora alianza taaluma yake ya uimbaji katika baa za mitaani akiwa na umri wa miaka 16. Alipata umaarufu wa kiasi fulani ndani ya Cape Verde katika miaka iliyofuata, lakini alilazimika kuacha kuimba kwa muda baada ya muziki kushindwa kumpatia kipato cha kutosha cha kuwatunza watoto wake. Alirejea kwenye muziki mwaka 1985, aliposhiriki katika albamu ya mkusanyiko wa muziki wa wanawake iliyotolewa nchini Ureno. Huko alikutana na mtayarishaji wa muziki José “Djô” da Silva, ambaye alimpatia mkataba kupitia lebo yake ya muziki, Lusafrica. She won a second KORA "Merit of the Jury" award in 2010 for lifetime achievement.

Mwaka 1988, Cesária Évora alitoa albamu yake ya kwanza La Diva Aux Pieds Nus. Mafanikio yake ya kimataifa yalikuja baada ya kutoa albamu yake ya nne na ya tano, Miss Perfumado (1992) na Cesária (1995), ambazo zilimfanya ajulikane duniani kote. Mwishoni mwa miaka ya 2000, alianza kukumbwa na changamoto za kiafya, na hatimaye alifariki dunia mwaka 2011 kutokana na kushindwa kwa mfumo wa upumuaji na shinikizo la juu la damu.

 Marejeo 

Jamii:Waliozaliwa 1941
Jamii:Waliofariki 2011
Jamii:Waimbaji wa Cape Verde
Jamii:Wanawake wa Cabo Verde